ΑΝΑΚΟΙΝΩΣΗ ΓΙΑ ΤΗ ΔΙΕΞΑΓΩΓΗ
ΚΑΤΑΤΑΚΤΗΡΙΩΝ ΕΞΕΤΑΣΕΩΝ ΣΤΟ Τ.Δ.Ε.

Βάσει της απόφασης της Συνέλευσης του Τμήματος Διοίκησης Επιχειρήσεων του Πανεπιστημίου Αιγαίου υπ’ αριθμ. 15/17.05.2017 για τη διεξαγωγή των Κατατακτηρίων Εξετάσεων ακαδημαϊκού έτους 2017 – 2018, ανακοινώνεται ότι θα διεξαχθούν γραπτές εξετάσεις για την επιλογή των υποψηφίων προς κατάταξη πτυχιούχων στο εν λόγω Τμήμα, κατά το διάστημα από 1 έως 20 Δεκεμβρίου 2017 στις εγκαταστάσεις αυτού, στην πόλη της Χίου. 

ΕΞΕΤΑΖΟΜΕΝΑ ΜΑΘΗΜΑΤΑ

Οι υποψήφιοι θα εξεταστούν στα παρακάτω τρία μαθήματα:

Μάθημα 1ο Στατιστική Α’

Προτεινόμενη Βιβλιογραφία / Εξεταστέα Ύλη

· Aγγελής, B., Δημάκη Κ., Στατιστική Τόμος A’, Στατιστική, Πιθανότητες, Στατιστική Συμπερασματολογία, Εκδόσεις Σοφία Α.Ε., Θεσσαλονίκη, 2011.

· Zαχαροπούλου, X. Στατιστική: Μέθοδοι – Εφαρμογές, Θεσσαλονίκη 
1993. 

Επιτρεπόμενο Υλικό

Οι φοιτητές μπορούν να έχουν μαζί τους αριθμομηχανή (scientific calculator). Δεν επιτρέπεται η αριθμομηχανή να έχει μνήμη ή δυνατότητα προγραμματισμού. 

Διάρκεια Εξέτασης: 3 ώρες.

Μάθημα 2ο Μικροοικονομική Α’

Προτεινόμενη Βιβλιογραφία / Εξεταστέα Ύλη

· ΜΙΚΡΟΟΙΚΟΝΟΜΙΚΗ ( ΚΑΤΖ – ΡΟΖΕΝ) Εκδόσεις ΕΠΙΚΕΝΤΡΟ, 
Κεφάλαια 1 – 5 & 7 – 9

ή

· ΜΙΚΡΟΟΙΚΟΝΟΜΙΚΗ, BESANKO D. – BREAUTIGAM R. (Μετ. Αν. 
Σομοδήμος), Εκδ. Gutenberg, Αθήνα 2009, KΕΦ. 1 – 8

Διάρκεια Εξέτασης: 3 ώρες.

Μάθημα 3ο Διοίκηση – Οργάνωση Επιχειρήσεων Α’

Προτεινόμενη Βιβλιογραφία / Εξεταστέα Ύλη

· ΟΛΟΚΛΗΡΩΜΕΝΟ ΜΑΝΑΤΖΜΕΝΤ Β. ΚΕΦΗΣ, 
Κεφάλαια 1 – 10

Διάρκεια Εξέτασης: 3 ώρες.

ΔΙΚΑΙΟΥΜΕΝΟΙ ΥΠΟΒΟΛΗΣ ΑΙΤΗΣΗΣ

Πτυχιούχοι Πανεπιστημίου, ΤΕΙ ή ισοτίμων προς αυτά, ΑΣΠΑΙΤΕ, της Ελλάδος ή του εξωτερικού (αναγνωρισμένα από τον Δ.Ο.Α.Τ.Α.Π.), καθώς και κάτοχοι πτυχίων ανώτερων σχολών υπερδιετούς και διετούς κύκλου σπουδών αρμοδιότητας Υπουργείου Παιδείας, Έρευνας και Θρησκευμάτων και άλλων Υπουργείων.

ΥΠΟΒΟΛΗ ΑΙΤΗΣΗΣ ΚΑΙ ΑΠΑΡΑΙΤΗΤΩΝ ΔΙΚΑΙΟΛΟΓΗΤΙΚΩΝ

Οι ενδιαφερόμενοι που επιθυμούν να συμμετάσχουν στη διαδικασία των κατατακτηρίων εξετάσεων ακαδ. έτους 2017 – 2018 του Τμήματος Διοίκησης Επιχειρήσεων, καλούνται να υποβάλλουν την αίτησή τους και τα απαραίτητα δικαιολογητικά από την 1η έως τη 15η Νοεμβρίου 2017.


Απαραίτητα Δικαιολογητικά 

• Αίτηση του ενδιαφερομένου.
• Αντίγραφο πτυχίου ή πιστοποιητικό περάτωσης σπουδών. 

Προκειμένου για πτυχιούχους εξωτερικού συνυποβάλλεται και βεβαίωση ισοτιμίας του τίτλου σπουδών τους από το Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή από το όργανο που έχει την αρμοδιότητα αναγνώρισης του τίτλου σπουδών.

Η αίτηση καθώς και τα απαιτούμενα δικαιολογητικά υποβάλλονται ηλεκτρονικά στο on-line Σύστημα Αιτήσεων Κατατακτηρίων Εξετάσεων του Πανεπιστημίου Αιγαίου το οποίο βρίσκεται διαθέσιμο στην ιστοσελίδα: http://katataktiries.aegean.gr και δεν απαιτείται αποστολή τους εντύπως στη Γραμματεία του Τμήματος.

Με νεότερη ανακοίνωση θα σας ενημερώσουμε επακριβώς για τις ημερομηνίες διεξαγωγής των εξετάσεων.


ΠΛΗΡΟΦΟΡΙΕΣ ΓΙΑ ΤΙΣ ΚΑΤΑΤΑΞΕΙΣ

Γενική ενημέρωση για τη διαδικασία κατατακτηρίων εξετάσεων στο Τμήμα Διοίκησης Επιχειρήσεων είναι διαθέσιμη στο Forum του Τμήματος και στην Ιστοσελίδα της Διεύθυνσης Σπουδών του Πανεπιστημίου Αιγαίου link: https://studies.aegean.gr/node/193.

Επίσης, έχει αναρτηθεί στην Ιστοσελίδα του Πανεπιστημίου Αιγαίου η σχετική με το θέμα Υπουργική Απόφαση Φ1/192329/Β3/13.12.2013 (ΦΕΚ 3185/16.12.2013, τ. Β’).

